25.07.2018
Ҧхынгәымза 25 рзы Аҧсны Аҳәынҭқарра Ахада Рауль Ҳаџьымба Абырзентә Республика Аҧыза-министр Алексис Ципрас дидышшылеит абна абылра иахҟьаны ауаа рҭахара инамаданы.
Адышшылара атекст аҟны, ҷыдала, иҳәоуп:
"Аҧсны жәлар зегьы гәалсра дула ирыдыркылеит Аттика иҟалаз аҧсабаратә рыцҳараан 77-ҩыуаак рҭахара иазку ажәабжь. Ҳагәқәа арҭынчуам, ахьаа ду ҳнаҭеит абас илахьеиқәҵаганы иҟалаз ари ахҭыс.
Аҧсны жәлар рыхьӡала, хаҭала сара сҟынтә гәалсра дула срыдышшылоит иҭахаз рыуацәеи рҭынхацәеи, ааха зауыз ирзеиҕьасшьоит агәабзиара".